
25-TA-782: Noteikumu projekts (Grozījumi)
Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai"

Noteikumu konsolidētā versija 4.0

Saskaņošanas rezultāts

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
13.17. Komisijas regulas Nr. 1408/2013 1. panta 1. punktā noteiktām nozarēm un darbībām, ja garantiju sniedz ar Komisijas regulas 1408/2013 nosacījumiem.
	Iebildums
Norādām, ka Komisijas regulas Nr. 1408/2013 1. panta 1. punktā ir noteiktas darbības, kurām nepiemēro atbalstu, nevis nozares, tāpēc, lūdzam, precizēt apakšpunkta redakciju, skaidri definējot Komisijas regulas Nr. 1408/2013 1. panta 1. punktā noteiktās prasības.
Piedāvātā redakcija
Komisijas regulas Nr. 1408/2013 1. panta 1. punkta "a", "b" un "c" apakšpunktā minētajām darbībām, ja garantiju piešķir saskaņā ar regulu Nr. 1408/2013;
	Karina Baranovska (ZM)

	2.
	Noteikumu konsolidētā versija
14. Ja saimnieciskās darbības veicējs vienlaikus darbojas vienā vai vairākās Komisijas regulas Nr. 2023/2831 1. panta 1. punkta "a", "b", "c" un "d" apakšpunktā minētajās nozarēs, de minimis atbalstu, saskaņā ar Komisijas regulu Nr. 2023/2831, drīkst piešķirt tikai tad, ja atbalsta pretendents nodrošina šo nozaru un darbību uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem. Ja saimnieciskās darbības veicējs darbojas saskaņā ar Komisijas regulu Nr. 1408/2013, atbalstu drīkst piešķirt tikai tad, ja atbalsta pretendents nodrošina nozaru, darbību vai uzskaites nodalīšanu, ievērojot Komisijas regulas Nr. 1408/2013 1. panta 2. un 3. punktu. Ja saimnieciskās darbības veicējs vienlaikus darbojas vienā vai vairākās nozarēs, kas minētas šo noteikumu 13.4., 13.5. ​​​​​​, 13.7., 13.8., 13.9., 13.10. un 13.11. apakšpunktā​​​​​, de minimis atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu.
	Iebildums
Atkārtoti aicinām, precizēt redakciju nosacījumam par izmaksu nodalīšanu attiecībā uz  Komisijas regulu Nr. 1408/2013. 
Piedāvātā redakcija
14. Ja garantija tiek piešķirta kā de minimis atbalsts, saimnieciskās darbības veicējs nodrošina attiecināmo nozaru, darbību un izmaksu uzskaites nodalīšanu, lai izslēgtajās nozarēs vai aizliegtajās darbībās negūtu labumu no šī atbalsta:
14.1. saskaņā ar Komisijas regulas Nr. 2023/2831 1. panta 2. punktu, ja garantija tiek piešķirta šīs regulas ietvaros;
14.2. saskaņā ar Komisijas regulas Nr. 1408/2013 1. panta 2. un 3. punktu, ja garantija tiek piešķirta šīs regulas ietvaros;
14.3. ja saimnieciskās darbības veicējs vienlaikus darbojas vienā vai vairākās citās izslēgtajās nozarēs, kas minētas šo noteikumu 13.4., 13.5., 13.7., 13.8., 13.9., 13.10. un 13.11. apakšpunktā, de minimis atbalstu drīkst piešķirt tikai tad, ja tiek nodrošināta šo nozaru, darbību un izmaksu uzskaites nodalīšana.
	Karina Baranovska (ZM)

	3.
	Noteikumu konsolidētā versija
13.16. Komisijas regulas Nr. 2023/2831 1. panta 1. punktā noteiktām nozarēm un darbībām, ja garantiju sniedz ar Komisijas regulas Nr. 2023/2831 nosacījumiem;
	Priekšlikums
Aicinām precizēt apakšpunkta redakciju, skaidri definējot Komisijas regulas Nr. 2023/2831 1. panta 1. punktā noteiktās prasības.
Piedāvātā redakcija
Komisijas regulas 2023/2831 1. panta 1. punkta "a" un "c" apakšpunktā minētajām nozarēm, 1. panta 1. punkta "b" un "d" apakšpunktā minētajām nozaru darbībām un 1. panta 1. punkta "e" un "f" apakšpunktā minētajām darbībām;
	Karina Baranovska (ZM)



